b'\n_START_ARTICLE_\nScion xB\n_START_PARAGRAPH_\nScion xB on Toyotan Yhdysvaltain markkinoille valmistama automalli, jota myyd\xc3\xa4\xc3\xa4n Scion-merkin alla. Se on pieni, kulmikas 5-ovinen tila-auto.\n_START_SECTION_\nEnsimm\xc3\xa4inen sukupolvi\n_START_PARAGRAPH_\nEnsimm\xc3\xa4isen sukupolven xB oli uudelleen nimetty Toyota bB -pikkuauto. Se on pieni farmariauto, joka perustuu Toyota Yarisin pohjalevylle. xB oli toinen Toyotan vain USA:ssa myym\xc3\xa4n Scion-merkin malleista, kun merkki julkistettiin 2004 (toinen oli xA, joka perustuu Toyota ist -malliin). Molemmissa malleissa on 1NZ-FE-moottori, teholtaan 108 hv (81 kW) @ 6000 rpm ja v\xc3\xa4\xc3\xa4nn\xc3\xb6lt\xc3\xa4\xc3\xa4n 142 Nm @ 4200 rpm. Autossa on lentokoneista tuttu "musta laatikko", joka ker\xc3\xa4\xc3\xa4 tietoa turvallisuudesta tutkimustarkoituksiin.\n_START_SECTION_\nToinen sukupolvi\n_START_PARAGRAPH_\nToisen sukupolven xB esiteltiin vuoden 2007 Chicagon auton\xc3\xa4yttelyss\xc3\xa4. Se on suurempi ja py\xc3\xb6re\xc3\xa4mpi kuin ensimm\xc3\xa4isen sukupolven xB ja muistuttaa muotoilultaan vuoden 2006 New Yorkin auton\xc3\xa4yttelyss\xc3\xa4 esitelty\xc3\xa4 t2b-konseptiautoa. Se on 7,5 cm leve\xc3\xa4mpi, 30,5 cm pitempi ja akseliv\xc3\xa4lilt\xc3\xa4\xc3\xa4n 10 cm pitempi kuin ensimm\xc3\xa4isen sukupolven xB. Uuden xB:n voimanl\xc3\xa4hteen\xc3\xa4 on 2,4 litran moottori, jota k\xc3\xa4ytet\xc3\xa4\xc3\xa4n my\xc3\xb6s Scion tC:ss\xc3\xa4 ja Toyota Camryss\xc3\xa4._NEWLINE_Toisen sukupolven Scion xB ei ole uudelleen nimetty Toyota bB kuten ensimm\xc3\xa4isen sukupolven malli, vaan xB:t\xc3\xa4 myyd\xc3\xa4\xc3\xa4n Japanissa nimell\xc3\xa4 Toyota Corolla Rumion.'